Ukrainas kvinnelandslag i strandhåndball

Ukrainas kvinnelandslag i strandhåndball representerer Ukraina i internasjonale konkurranser i strandhåndball. Sporten er underlagt Ukrainas håndballforbund (Федерація Гандболу України). Pr 2013 er Valentyn Vakula landslagstrener.DHF - The groups for the 2013 European Beach Handball Championships, besøkt 31. juli 2013.

 Resultater 
VM i beachhåndball
Ukraina deltok i VM første gang ved VM i beachhåndball 2008 i Cádiz i Spania, der de kom på 9.-plass. Ved VM i beachhåndball 2010 kom de på 4.-plass, etter at de tapte bronsefinalen 0-2 for Brasil.

De deltok ikke ved VM i beachhåndball 2012.

EM i beachhåndball
Ukraina deltok ved det første EM som ble arrangert; EM i beachhåndball 2000 i Gaeta i Italia. Der vant de turneringen, etter at de slo Tyskland 2-1 i finalen. Ved EM i beachhåndball 2002 i Cádiz i Spania kom de på 5.-plass.

Ved EM i beachhåndball 2004 kom de på 10.-plass, og i 2006 kom de på 9.-plass ved EM i beachhåndball 2006 i Tyskland. Året etter deltok de ved EM i beachhåndball 2007, og kom der på 8.-plass.

De kom på 4.-plass ved EM i beachhåndball 2009 i Larvik, der de tapte bronsefinalen 0-2 mot Kroatia.EHF - 2009 Women's ECh Beachhandball , besøkt 31. juli 2013. I 2011 fikk de 9.-plass ved EM i beachhåndball 2011, som ble arrangert i Umag i Kroatia.

I juli 2013 deltok de ved EM i beachhåndball 2013 i Randers i Danmark, der de igjen kom på 4.-plass. De møtte Norge i bronsefinalen, men tapte kampen 1-2, der Norge vant shoot-outen 6-3.

 Referanser 

Eksterne lenker
 Ukrainas håndballforbund

Kategori:Landslag i beachhåndball
Strandhåndball kvinner